
GENERALNI SEKRETARIAT VLADE

	Številka:
	0070-70/2026/6

	Ljubljana,
	07. 10. 2026

	EVA:
	2026-3370-0023



	ZADEVA:
	Zakon o spremembah in dopolnitvah Zakona o maturi – predlog za obravnavo




1.	Predlog sklepa vlade

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na …. seji dne … sprejela naslednji
 
 
S K L E P:
 
 
 
Vlada Republike Slovenije je določila besedilo Predloga zakona o spremembah in dopolnitvah Zakona o maturi ter ga pošilje v obravnavo Državnemu zboru po skrajšanem postopku.
 
 
Mag. Janja Garvas
generalna sekretarka
 
 
 
 
Priloga:
-        besedilo predloga zakona
 
 
 
Prejmejo:
-       Državni zbor Republike Slovenije
-       Ministrstvo za izobraževanje, znanost in mladino
-       Služba Vlade Republike Slovenije za zakonodajo
-       Urad Vlade Republike Slovenije za komuniciranje
 

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

	Predlaga se obravnava zakona po skrajšanem postopku skladno s 142. členom Poslovnika državnega zbora (Uradni list RS, št.92/07– uradno prečiščeno besedilo,105/10,80/13,38/17,46/20,105/21– odl. US,111/21,58/23in 35/24), saj gre za manj zahtevne spremembe in dopolnitve zakona. Cilj Zakona o spremembah in dopolnitvah Zakona o maturi (v nadaljnjem besedilu: predlog) je, zagotoviti stabilno, strokovno utemeljeno in dolgoročno vzdržno ureditev poklicne mature, skladno s cilji srednjega strokovnega in poklicno-tehniškega izobraževanja. Zato se ponovno uvaja poklicna matura iz štirih predmetov, s čimer se ohranja preizkušen model zaključevanja izobraževanja ter preprečujejo dodatne organizacijske, kadrovske in finančne obremenitve. Predlog zakona hkrati ohranja ustrezno prehodnost v terciarno izobraževanje, saj kandidatom še naprej omogoča vpis na univerzitetne in enovite magistrske študijske programe z opravljenim posameznim predmetom splošne mature, kadar je ta določen kot vpisni pogoj.Predlagana ureditev zagotavlja tudi učinkovito in gospodarno izvajanje mature ter preprečuje dodatne stroške, ki bi nastali z uvedbo poklicne mature iz petih predmetov. Obenem preprečuje dodatno obremenjevanje dijakov strokovnih programov, ki že opravljajo obsežne strokovne in praktične obveznosti, ter ohranja raznolikost izobraževalnih poti in avtonomijo srednješolskega prostora.



 
 

3.	Osebe, odgovorne za strokovno pripravo in usklajenost gradiva

	- dr. Borut Rončevič, minister, Ministrstvo za izobraževanje, znanost in mladino;
- Mojca Škrinjar, državna sekretarka, Ministrstvo za izobraževanje, znanost in mladino;
- Alenka Helbl, direktorica Direktorata za srednje in višje šolstvo ter izobraževanje odraslih, Ministrstvo za izobraževanje, znanost in mladino;



Aleksandar Sladojević, vodja Sektorja za srednje šolstvo, Ministrstvo za izobraževanje, znanost in mladino.

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

	- dr. Borut Rončevič, minister, Ministrstvo za izobraževanje, znanost in mladino;
- Mojca Škrinjar, državna sekretarka, Ministrstvo za izobraževanje, znanost in mladino;
- Alenka Helbl, direktorica Direktorata za srednje in višje šolstvo ter izobraževanje odraslih, Ministrstvo za izobraževanje, znanost in mladino;




6.	Kratek povzetek gradiva

	Predlagana novela zakona odpravlja ureditev, uvedeno z novelo iz leta 2025, ki je uzakonila novo obliko poklicne mature kot poklicno maturo iz petih predmetov. Strokovne presoje so pokazale, da bi uvedba takšne oblike poklicne mature pomembno posegla v organizacijo vzgojno-izobraževalnega procesa v srednjem strokovnem in poklicno-tehniškem izobraževanju ter povzročila izvedbene težave. Izvedba takšne rešitve bi bila še posebej zahtevna zaradi pomanjkanja učiteljev, pomenila pa bi znatno povečano obremenitev dijakov.
Z novelo se zato poklicna matura vrača v vsebinsko in organizacijsko ureditev, kakršna je veljala pred novelo iz leta 2025, in sicer zgolj kot poklicna matura iz štirih predmetov. Hkrati se ohranja možnost, da kandidati, ki opravijo poklicno maturo, z opravljenim posameznim predmetom splošne mature izpolnijo pogoje za vpis na univerzitetne in enovite magistrske študijske programe, kadar je to določeno z vpisnimi pogoji posameznega študijskega programa.
Poklicna matura je bila zasnovana kot kakovostno in celovito preverjanje znanja, pridobljenega v strokovnih programih. Dijakom je omogočala neposreden vstop na trg dela ali nadaljevanje izobraževanja na višjih in visokošolskih strokovnih programih. Hkrati je sistem z dodatnim predmetom splošne mature omogočal tudi dostop do univerzitetnih študijskih programov tistim dijakom, ki so za to izkazali interes in pripravljenost. Takšna ureditev je zagotavljala prehodnost med različnimi ravnmi izobraževanja, ne da bi pri tem posegala v identiteto posameznih programov.
Predlagana rešitev temelji na izhodišču, da je za uspešnost posameznika pri nadaljnjem študiju pogosto pomembnejše pridobivanje poglobljenega strokovnega in predmetno-specifičnega znanja, ki je neposredno povezano z izbranim študijskim področjem, kot pa širitev nabora splošnoizobraževalnih vsebin. S tem se ohranja ustrezna prehodnost med srednješolskim in visokošolskim izobraževanjem, hkrati pa se preprečujejo nesorazmerni organizacijski in izvedbeni posegi v delovanje srednjih šol.




7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	ne

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	ne

	f)
	dokumente razvojnega načrtovanja.
	ne



8.	Predstavitev ocene finančnih posledic

–	Predpis ima pozitiven učinek na potrebna dodatna sredstva ali zmanjšanje teh sredstev, na stroške dela (dodatne zaposlitve ali zmanjšanje), druge operativne stroške (nakup pisarniške opreme, stroški prevoza, (najem/nakup) stroške nepremičnin, na uvajanje novih digitalnih storitev (stroški nakupa/najema strojne opreme, stroški vzpostavitve/nadgradnje informacijskih sistemov in vzpostavitve povezljivosti evidenc vključevanja zunanjih izvajalcev oziroma storitev, itd..

Predlog ima finančne implikacije v okviru veljavnega proračunskega obdobja. Na podlagi strokovnih ocen bi se poraba proračunskih sredstev za zagotavljanje maturitetnega standarda v prvem letu izvajanja zmanjšala za približno 3.000.000 EUR, v naslednjih letih pa za približno 6.000.000 EUR.
Predlog zakona nima posledic za druga javna finančna sredstva.

–	Predpis ima negativen učinek na zvišanje posrednih stroškov glede javnih financ pri njegovem izvajanju (zaposlovanje in stroški, povezani s tem, stroški zunanjih izvajalcev itd.).

Predlog ima finančne implikacije v okviru veljavnega proračunskega obdobja. Na podlagi strokovnih ocen bi se poraba proračunskih sredstev za zagotavljanje maturitetnega standarda v prvem letu izvajanja zmanjšala za približno 3.000.000 EUR, v naslednjih letih pa za približno 6.000.000 EUR.

9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo je bilo predmet sodelovanja z javnostjo.

Datum objave na spletni strani:
10. 7. 2026

Na gradivo so bila podana mnenja, predlogi in pripombe.

V razpravo vključeni subjekti:
Državni izpitni center, Center RS za poklicno izobraževanje

11.	Spoštovanje Resolucije o normativni dejavnosti

Pri pripravi gradiva niso bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

Dr. Borut Rončević
MINISTER

